|  |
| --- |
|  |

**HANDLINGSPLAN**

**FOR ET**

**TRYGT, GODT OG INKLUDERENDE**

**MILJØ**

Skolen skal aktivt og systematisk arbeide for å fremme et godt psykososialt miljø, der den enkelte eleven kan oppleve trygghet og sosialt tilhørighet.

Dersom noen som er tilsatt ved skolen, får kunnskap eller mistanke om at en elev blir utsatt for krenkende ord eller handlinger som mobbing, diskriminering, vold eller rasisme, skal vedkommende snarest undersøke saken og varsle skoleledelsen, og dersom det er nødvendig og mulig, selv gripe direkte inn.

Dersom en elev eller forelder ber om tiltak som vedkommer det psykososiale miljøet, deriblant tiltak mot krenkende atferd som mobbing, diskriminering, vold eller rasisme, skal skolen snarest mulig behandle saken etter reglene om enkeltvedtak i forvaltningsloven. Om skolen ikke innen rimelig tid har tatt stilling til saken, vil det likevel kunne klages etter forutsetningene i forvaltningsloven som om det var gjort enkeltvedtak.

(Opplæringslova § 9a-3. *Det psykososiale miljøet*)

**Forord**

Vestre Aker skole har utarbeidet en handlingsplan for et trygt, godt og inkluderende skolemiljø. Planen skal være et redskap for både ledelsen, personalet, elevene og foreldrene i det systematiske arbeidet mot mobbing.

Skolens mål er at alle elever skal oppleve et trygt og godt arbeidsmiljø fritt for mobbing, krenkende atferd og fysisk og psykisk vold!

Dette skal vi få til gjennom målrettet samarbeid på alle nivåer i skolen. Samarbeidet mellom skolen og foresatte er sentralt både innen forebygging og løsing av mobbesaker.

Alle voksne rundt eleven har et stort ansvar for å gjøre sin innsats for elevenes trygghet og trivsel på skolen. Vi ansatte ved skolen har en uttrykt plikt til å arbeide i henhold til Handlingsplanen, og jeg presiserer den plikten alle ansatte har til å være undrende og undersøkende, og å varsle og handle i slike saker.

Med mobbing eller plaging forstår vi psykisk og/eller fysisk vold rettet mot et offer, utført av enkeltpersoner eller grupper. Dette skal forebygges, og jobbes med dersom det avdekkes. Vi skal ha fokus på nettmobbing og forebygging av dette gjennom gode undervisningsopplegg og holdningsskapende arbeid. Vi skal være nysgjerrige på elevens sosiale liv på nettet, og rettlede elevene i bruk av sosiale media. Enkelte ganger vil skolen, sammen med foresatte, jobbe frem grenser for bruk av elektroniske kommunikasjonsverktøy og konsekvenser for brudd på grensene.

Med krenkende atferd mener vi på Vestre Aker skole handlinger som på en eller annen måte oppleves ubehagelig eller nedverdigende for den enkelte. Dette kan omhandle forholdet barn i mellom, eller forholdet voksne-barn.

Arbeidet mot mobbing og krenkende atferd er forankret i Opplæringsloven, kapitel 9a omhandlende elevens arbeidsmiljø. Handlingsplanen forankres også i det nylig inngåtte "Partnerskap mot mobbing 2016-2020" og Håndboken "Slik stopper vi mobbing" av Erlend Moen (2014).

Vestre Aker skole, 7. februar 2017

Pål Garsjø

Rektor

**Innholdsfortegnelse**

Forord side 2

Innholdsfortegnelse side 3

Mål for skolemiljøet side 4

Felles forståelse av krenkende atferd side 4

Skolens forebyggende arbeid

1. Prosedyrer ved skolestart side 4
2. Årlig elevundersøkelse av omfanget av mobbing ved skolen side 4
3. Egen spørreundersøkelse om elevenes psykososiale miljø side 5
4. Inspeksjonsrutiner i friminutt og ved overganger i undervisning side 5
5. Lunsj og kantine side 5
6. Organisering av undervisning, små grupper side 5
7. Relasjonen lærer - elev side 5
8. Relasjonen lærer – klasse/gruppe side 6
9. Relasjonen elev – elev side 6
10. Skolens samarbeid med hjemmene side 6
11. Elevrådet side 7
12. Driftsstyret side 7
13. Ansattes møtetid side 7
14. Ressursteam side 7
15. Heldagsskolen – Aktiv etter skoletid side 7
16. Digital mobbing og nettvett side 8
17. Ekskursjoner side 8
18. Reise til og fra skolen med taxi side 8
19. Partnerskap mot mobbing side 9

Hvordan skaffer skolen seg kjennskap til skolemiljøet side 9

Skolens aktivitet- og handlingsplikt side 9

Når mobbing er avdekket side 9

Presisering av arbeidet i mobbesaker side 10

Skolens evaluering av skolemiljøarbeidet side 11

Litteraturlister side 12

**Mål for skolemiljøet**

Skolens overordnede mål er at alle elever skal oppleve et trygt og godt arbeidsmiljø fritt for mobbing. Helt konkret vil det si at ingen elever besvarer elevundersøkelsen, og våre interne undersøkelser, med at de har vært utsatt for krenkende atferd under deres tid her på Vestre Aker skole. Dette skal vi få til gjennom målrettet samarbeid på alle nivåer i skolen.

**Felles forståelse av krenkende atferd**

Vestre Aker skole er en spesialskole for elever med alvorlig atferdsproblematikk. Dette medfører at alle lærerne er del av en felles kultur for å se og følge opp elevene i sosiale situasjoner og i klasserommet. Det er nedsatt en gruppe i personalet som regelmessig jobber med et trygt, godt og inkluderende miljø, og som er ansvarlig for å holde resten av de ansatte oppdatert. Slik sikres en felles forståelse av holdninger og kunnskap omkring temaet.

Ledelsen er ansvarlig for å formidle skolens grenser i forhold til hva som er akseptabel atferd og ikke. Dette sikres gjennom diskusjoner med kollegiet. Grensene er også nedfelt i skolens ordensreglement.

Med krenkende atferd mener vi på Vestre Aker skole handlinger som på en eller annen måte oppleves ubehagelig eller nedverdigende for den enkelte. Dette kan omhandle forholdet barn i mellom, eller forholdet voksne-barn.

**Skolens forebyggende arbeid**

**1. Prosedyrer ved skolestart**

* Skolestarten skal være vel forberedt fra skolens side der møtet mellom elev og lærer skal være planlagt. Læreren møter klassen/gruppen på en måte som signaliserer trygg ledelse og ivaretakelse som basis for gjensidig tillit. Læreren er ansvarlig for dette.
* Elev og foresatte gjøres kjent med Osloskolens ordensreglement generelt og Vestre Aker skoles ordensreglement spesielt. Kontaktlærer er ansvarlig for dette. Reglementene finnes på skolens hjemmeside: [www.vestre-aker.gs.oslo.no](http://www.vestre-aker.gs.oslo.no)
* Rektor går gjennom denne handlingsplan med alle ansatte ved begynnelsen av hvert nytt skoleår. Alle ansatte kvitterer for at de har lest planen og kjenner til sin varslingsplikt. Kvitteringsskjema lagres i beredskapspermen.

**2. Årlig elevundersøkelse av omfanget av mobbing ved skolen**

* Alle elever gis mulighet til å ta Elevundersøkelsen hver høst. Her vil omfanget av mobbing og krenkende atferd bli avdekket. Tilbakemeldingene fra denne diskuteres i skolens Elevråd og i skolens AMU. Eventuelle tiltak iverksettes av rektor.

**3. Egen spørreundersøkelse om elevenes psykososiale miljø**

* Alle elevene gis muligheten til å besvare skolens egne undersøkelse omhandlende elevenes psykososiale miljø. Resultatene behandles i skolens ledelse og Elevrådet.

**4. Inspeksjonsrutiner i friminutt og ved overganger i undervisning**

* Det er lærerens ansvar å være undrende og oppsøkende i forhold til situasjoner som kan oppstå eller har oppstått når elevene er i friminutt eller overganger i undervisningen.
* Det utarbeides årlig inspeksjonsplaner der en ansatt fra hver gruppe er tilgjengelig for elevene 10 minutter før skoledagens start, 10 minutter etter skoledagens slutt, samt i alle friminutt.
* De som har inspeksjon skal ha tilsyn med alle områdene på skolen der elevene kan oppholde seg. Områdene som skal prioriteres er: Gangen utenfor toalettene, hallen, storsalen, gymsalen, datarom, porten (taxi-oppmøteplass), hagen og borggården.
* Det utarbeides egen inspeksjonsplan for de styrte aktivitetene som foregår i lunsjpausen i gymsalen og storsalen.
* Ledelsen ved skolen er til stede i skolegården/hallen 08.50 - 09.05 for å hilse elevene velkommen til en ny skoledag.
* Ledelsen ved skolen er synlige i elevmiljøet og gjennomfører inspeksjon så ofte som mulig.
* Skolens miljøarbeidere gjennomfører inspeksjon så ofte som mulig.

**5. Lunsj og kantine**

* Det er felles lunsj i matsalen hver dag fra 11.25-12.00.
* Hver gruppe har et fast bord i kantinen. Elever og lærere sitter sammen.
* Elever som ikke deltar i lunsjen blir fulgt opp av læreren sin.
* Elever får opplæring i regler for matsalen, og det forventes at elevene bidrar til at matsalen er en trygg arena for alle skolens elever under spisesituasjonen.

**6. Organisering av undervisning, små grupper**

* Skolens elever er delt inn i grupper av 5-8 elever. Til dette knyttes 3-4 lærere.
* Det er de ansattes ansvar å jobbe forebyggende og grensesettende med holdninger i alle undervisningssituasjoner etter læreplanens generelle del, samt inn i fag der det er naturlig å behandle temaet, både teoretisk og praktisk.
* Lærerne og miljøterapeutene skal trene elevene i sosial kompetanse.

**7. Relasjon lærer - elev**

* Det er læreren som er ansvarlig for å skape en god relasjon mellom elev og seg selv.
* Hver lærer har vanligvis kontaktlæreransvar for maksimalt 2 elever.
* Kontaktlæreren er ansvarlig for at mobbing og krenkende atferd tas opp i elevsamtaler jevnlig. Elevsamtalene loggføres.
* Skolen organiseres slik at den enkelte lærer kontinuerlig har forutsetninger for å bygge relasjon til enkelteleven. Læreren jobber for en god relasjon til hver enkelt elev gjennom systematisk å sette seg inn i, og forstå, elevenes utfordringer og forutsetninger.
* Der det er aktuelt settes mål for eleven i forbindelse med elevens individuelle opplæringsplan (IOP) eller skriftliggjøres i andre kontrakter.

**8. Relasjon lærer – klasse/gruppe**

* Lærerne utøver tydelig klasseledelse på en slik måte at klassen/gruppen oppleves som et trygt sted for alle elevene.
* Læreren stiller krav ut fra skolens felles forventninger/ordensreglementet.
* Det utarbeides klasseregler og det arbeides kontinuerlig med relasjonene i gruppen.

**9. Relasjonen elev - elev**

* Det å skape gode rammer for utviklingen av relasjonene mellom elev og elev er skolens ansvar. Ansatte veileder elevene i samspillet elevene imellom. Elevene skal utvikle kunnskap om temaet mobbing og bygge opp holdninger som vil motvirke mobbing. Temaer som toleranse og inkludering gjennomsyrer undervisningen.
* Vennskapsuke arrangeres hvert år i uke 35, med fokus på elevenes psykososiale helse.

**10. Skolens samarbeid med hjemmene**

* Skolen arbeider for et godt samarbeid med hjemmene. Skolens erfaring er at åpenhet og dialog fremmer godt samarbeid og enighet rundt holdninger. Kontaktlærer skal ukentlig være i telefonisk-/mail-kontakt med foresatte for å informere og diskutere elevens faglige og sosiale utvikling. Ved større behov skal dialogen være hyppigere. Samtalene dokumenteres i telefonlogg.
* Det skal være to utviklingssamtaler pr. år med elev og foresatte til stede. Elevens psykososiale miljø berøres i alle utviklingssamtaler med elever og foresatte.
* Det skrives en høstmelding og en vårmelding der skolesituasjonen oppsummeres.
* Tverrfaglige møter avholdes jevnlig, etter behov.
* Mobbing og krenkende atferd er tema på skolens foreldremøter.
* Dersom en elev eller foresatt henvender seg til skolens ansatte med en bekymring rundt elevens psykososiale miljø, plikter skolen å behandle henvendelsen etter gjeldende regler.

**11. Elevrådet**

* Rektor leder elevrådets månedlige møter. Hvert elevrådsmøte har elevenes psykososiale miljø på agendaen, og det etterspørres spesifikt om elevrådet kjenner til elever som mobbes eller utsettes for krenkende atferd, eller om de vet om elever som utøver mobbing eller krenkende atferd.
* Det gjennomføres klasseråd med jevne mellomrom. Lærerne og elevrådsrepresentantene ansvarliggjøres for å fremme et trygt, godt og inkluderende skolemiljø.
* Elevrådet kan gjennomføre trivselsfremmende og inkluderende aktiviteter og tiltak for et godt skolemiljø, f. eks "hemmelig venn", friminuttaktiviteter, ballspillturneringer og forskjellige konkurranser.

**12. Driftsstyret**

* Hvert driftsstyremøte har § 9a-3 på agendaen under "Aktuelt skolestoff" hvor Rektor og Elevråd melder tilbake til Driftsstyret om status. Det er to foreldrerepresentanter i Driftsstyret. SMU sin rolle ivaretas av Driftsstyret.

**13. Ansattes møtetid**

* Skolen gjennomfører hver dag et morgenmøte der hele personalet er til stede for å utveksle opplysninger som er nyttige å vite om for dagens organisering og tilrettelegging av undervisningen. Alvorlige episoder som involverer elever blir diskutert og løsninger foreslått og fulgt opp.
* Skolen jobber med elevenes psykososiale miljø i skolens fellestid og teamtid. Det legges frem elevsaker og -case til drøfting av felles forståelse og praksis.

**14. Ressursteam**

* Det gjennomføres ressursteam omtrent hver 14. dag der elever og skolens tilrettelegging for læring og elevens læringsmiljø diskuteres med skolens PPT-rådgiver. Skolen samarbeider med andre instanser i elevsaker, for eksempel Barneverntjenesten, Politiet, Barne- og ungdomspsykiatrien, Helsevesenet, institusjoner og andre skoler.

**15. Heldagsskolen – Aktiv etter skoletid**

* Vestre Aker skole tilbyr voksenstyrte læringsstøttende aktiviteter etter vanlig skoletid på mandag, tirsdag, onsdag og torsdag. Aktivitetene er frivillige og styres av skolens miljøarbeidere. Dette er en god arena for å trene sosialt samspill, noe som vil påvirke det psykososiale miljøet ved skolen.
* De samme reglene for et trygt, godt og inkluderende miljø gjelder også for Aktiv etter skoletid.
* Miljøarbeiderne har plikt til å utrede om mobbing eller krenkende atferd er til stede dersom mistanke foreligger. Mistanken formidles kontaktlærer og rektor, og følges opp på samme måte som i skoletiden.
* Skolen arrangerer hvert år sommerleir den første uken etter skoleslutt. Nye elever ved skolen gis anledning til å delta. Fokus er på å bygge relasjoner elever og ansatte imellom.

**16. Digital mobbing og nettvett**

* Lærerne forsøker å avdekke elevenes liv på nettet gjennom samtaler med elevene.
* Skolen kontrollerer elevenes bruk av elektroniske hjelpemidler i undervisningen, og begrenser bruken om nødvendig.
* Skolen sender hvert år hjem et skriv der foreldrene bes ta en diskusjon med elevene om fornuftig bruk av mobiltelefon, og om mulig unngå å ta med elektroniske kommunikasjonsverktøy på skolen.
* Nettvett er en integrert del av undervisningen og skolen bryr seg om elevenes liv på nettet og i sosiale medier.
* Skolen formidler holdninger og grenser i tråd med hva vi mener er allment akseptert i samfunnet.
* Skolen kan, i samarbeid med foresatte, begrense elevenes tilgang til sosiale medier ved for eksempel å samle inn mobiltelefoner og nettbrett.

**17. Ekskursjoner**

* Lærerne risikovurderer hver ekskursjon med tanke på bemanning og elevsammensetting.
* Lærerne skal gripe fatt i eventuelle hendelser på vanlig måte.
* Lærerne skal være oppmerksomme på den noe mer uoversiktlige undervisningssituasjonen og at elevene kan benytte anledningen til å "blikke", sende meldinger, si stygge kommentarer, true, fryse ut, mm.

**18. Reise til og fra skolen med taxi**

* Samkjøring av elever i taxi er en utfordring for skolen. Skolen er uten mulighet til å innvirke på sammensettingen av elever i taxiene. Skolen er heller ikke til stede i taxiene.
* Ved singelkjøring undersøker kontaktlærer om transporten foregår i sømmelige former ved å samtale med eleven og foresatte.
* Uønskede hendelser følges opp av skolen.

**19. Partnerskap mot mobbing**

* Vestre Aker Skole forholder seg til avtalen om Partnerskap mot mobbing som et forpliktende dokument som gjennomsyrer skolens handlingsplan for et trygt, godt og inkluderende miljø.

**Hvordan skaffer skolen seg kjennskap til skolemiljøet**

Skolen skaffer seg informasjon om den enkelte elevs opplevelse av skolemiljøet gjennom elevsamtaler, elevundersøkelsen og skolens egne undersøkelse om psykososialt miljø. Skolen har i tillegg høy lærertetthet og tilstedeværelse, slik at mistanke om mobbing raskt kan avdekkes ved selvsyn og følges opp av ansvarlig lærer.

Skolens holdning er at elevens subjektive opplevelse skal tas på alvor og undersøkes.

**Skolens aktivitets- og handlingsplikt**

Det skal ikke forekomme nye tilfeller av psykiske eller fysiske krenkelser av offeret. En vellykket intervensjon betyr at offeret er trygt og ivaretatt, samt at plagerne forstår at mobbing er galt, stopper mobbingen umiddelbart og vil ikke ta det opp igjen ved en senere anledning.

Alle ansatte skal aktivt følge med på om alle elever har det trygt og godt på skolen.

De ansatte skal ved mistanke undersøke om det har foregått krenkelser og gripe inn hvis mulig. Dersom krenkelser blir avdekket skal skoleledelsen varsles, og prosedyrer følges.

Dersom ansatte krenker elever har den som avdekker dette plikt til å varsle rektor.

Skolen har plikt til å sette inn tiltak når den blir kjent med at det er elever som ikke har et godt skolemiljø.

**Når mobbing er avdekket**

Når skolen har avdekket og konkludert med at mobbing finner sted, har skolen erkjent at elevens rett til et psykososialt miljø som fremmer helse, trivsel og læring ikke er oppfylt.

Ansatte skal melde fra til skolens ledelse, rektor, ass rektor eller inspektør, så fort det er mulig. Saken behandles videre i skolens morgenmøte, hvor hele skolens personale og rektor er til stede. Bevis for at tradisjonell og/eller digital mobbing har funnet sted dokumenteres. Rektor overtar ansvaret for mobbesaken og vil fatte enkeltvedtak. Det vil legges en plan for hvordan videre arbeid skal skje. Det vil avklares hvem på skolen som følger opp samtaler, hvilke lærere som er tilgjengelig i arbeidet og hvilke grep som bør tas. Arbeidet rapporteres tilbake til morgenmøtet, og det føres møtereferat. Skolen vurderer fortløpende om andre instanser skal involveres, f. eks politi eller barnevern.

Dersom en elev eller foresatt ber om tiltak som vedrører det psykososiale miljøet til eleven, deriblant tiltak mot krenkende atferd som mobbing, diskriminering, vold eller rasisme, skal skolen snarest mulig behandle saken etter reglene om enkeltvedtak i Forvaltningsloven.

**Presisering av arbeidet i mobbesaker**

**1. Samtale med offer**

Kontaktlærer, eller annen lærer med god relasjon til eleven, gjennomfører samtalen på en diskret måte. Skolen informerer om at man vet om mobbingen. Det understrekes at mobbing ikke er akseptert, og at det skal stoppes med umiddelbar virkning. Offeret informeres om arbeidet som vil skje videre, samtidig som man forsøker å skaffe mest mulig opplysninger fra offeret. Eleven informeres om at foresatte vil innkalles til møte og/eller få informasjon om saken. Offeret får også informasjon om tid for neste oppfølgingssamtale, samt hvordan han/hun vil trygges under intervensjonen. Målet er at han/hun skal føle seg trygg og ivaretatt.

**2. Samtale med utøveren/utøverne**

Kontaktlærer, eller annen voksen med relasjon til eleven som mobber, gjennomfører samtalen, med støtte fra ledelsen. Ved flere utøvere vil samtalene gjennomføres enkeltvis, og gjøres om mulig før mobberne har fått tid til å snakke sammen. Det skal være en tydelig plan for samtalen, men den hensikt å ta makt fra eleven som står bak mobbingen. Mobbingen skal opphøre umiddelbart. Eleven informeres om hvilke tiltak som iverksettes, at skolen innkaller foresatte til samtaler så raskt som mulig, samt hvilke oppfølgingssamtaler som vil komme i tiden fremover. Utøveren skal få anledning til å fortelle sin side av saken. Målet med samtalen er at mobberne skal oppleve at det er viktig å stoppe å plage. Ved å få påfyll av kunnskap, samt å forsterke deres positive atferd ønsker man å unngå at eleven vil ta opp mobbingen ved en senere anledning. Gruppesamtaler kan vurderes.

**3. Samtale med offer og foresatte**

Målet er at foresatte skal være trygge på at eleven er trygg og at saken følges opp av skolen.

En fra skolens ledelsen, kontaktlærer eller en lærer med relasjon til eleven gjennomfører samtalen så raskt som mulig. Det vil informeres om hvilke tiltak skolen setter i gang for å trygge og ivareta eleven, samt hvilke oppfølgingssamtaler som skal gjennomføres. Skolen har regien på arbeidet som vil skje, og det oppfordres til at foresatte ikke tar saken i egne hender.

**4. Samtale med mobberne og foresatte**

Målet med samtalen er at konsekvenser av mobbingen er kjent for elev og foresatte, informasjon og oppfordring til samarbeid, samt formidle at man ved hjelp av en god intervensjon ønsker å unngå ytterligere konsekvenser.

En fra skolens ledelsen, kontaktlærer eller en lærer med relasjon til eleven gjennomfører samtalen så raskt som mulig. Foresatte informeres om at deres barn mobber en medelev. Skolen ber foresatte om å snakke med sitt barn og oppfordre barnet til positiv atferdsendring. Det oppfordres til et godt samarbeid mellom skole, hjem og foresatte. Det skisseres hvilke tiltak som iverksettes, samt hvilke konsekvenser som kan komme ved nye tilfeller av mobbing. Aktuelle konsekvenser vil avhenge av hver enkelt sak grunnet elevenes ulikheter og hva skolen mener vil fungere.

**5. Oppfølging**

Samtaler/kontakt med mobbere og offer trappes gradvis ned ettersom mobbingen avtar. Oppfølging av involverte elever kan være aktuelt etter en stund, grunnet at reaksjoner og endringsarbeid kan ta tid både for offer og mobbere. Det kan være aktuelt å fokusere på mobbing på skolen eller i gruppa i etterkant for å bedre skolemiljøet, siden hendelsen kan påvirke flere enn de involverte. Det vil vurderes hjelp og videre oppfølging fra andre involverte instanser rundt eleven. Det skal jobbes systematisk for å forsterke mobbernes positive atferd.

**6. Vurdering av arbeidet rundt mobbesaken**

Skolens ledelse og involverte skal evaluere hver enkelt mobbesak. Målet er å forbedre skolens arbeid med mobbing.

**Skolens evaluering av skolemiljøarbeidet**

Alle elementer i handlingsplanen skal evalueres. Evalueringen skal foregå på slutten av hvert skoleår av et utvalg av lærerne sammen med skolens ledelse. Ansvarlig for dette er rektor. Evalueringstidspunktet fastsettes i skolens årshjul. Revidert handlingsplan gjennomgås på planleggingsdagene for neste skoleår.

**Denne utgaven er revidert 9.2.2017**

Arbeidsgruppen bestod av:

**Ann-Kristin, Ellen, Jørgen, Magnus, Pål, Rebecca, Sunniva og Øystein**

**Litteratur som tar for seg relasjonen lærer – elev og lærer – klasse/gruppe:**

Berger, A-H. (2000). *Som elevene ser det: hva får elevene til å bråke eller lære?* Oslo. Cappelen Akademisk.

Ertesvåg, S. & Størksen, S.(2011). *Implementering av skuleomfattande arbeid.* SAF, UiS.

Ertesvåg, S. K. & Vaaland, G.S.(2007). Prevention and reduction of behavioural problems in school: An evaluation of the Respect-program. I *Educational psychology*, 27(6), pp. 713-736

Fuglestad, O. L. (1993). *Samspel og motspell*. Oslo. Samlaget.

Gordon, T. (1979). *Snakk med oss lærer*. Oslo. Dreyer.

Juul, J. & Jensen, H. (2003). *Fra lydighet til ansvarlighet: pedagogisk relasjonskompetanse.* Oslo. Pedagogisk forum.

Molnar, A. (1993). *Skolen og problemelevene.* Oslo. Universitetsforlaget.

Nordahl, T. (2002). *Eleven som aktør*. Oslo: Universitetsforlaget.

Nordahl, T. (2008). Klassen som læringsmiljø og lærerens ansvar. I Krejsler, J.B. & Moos,

L.(red.) *Klasseledelse – maktkampe i praksis, pædagogik og politikk. S. 145-161.*

Nordahl, T., Gravkrok, Ø., Knudsmoen, H., Larsen, T.M.B. og Rørnes, K.(2006).

*Forebyggende innsatser i skolen.* Sosial og helsedirektoratet, Utdanningsdirektoratet.

Nordahl, T. & Sørlie, M-A. (1997). Elever som viser problematferd i skolen – pedagogiske utfordringer. I I.M. Helgeland (red.). *Utfordrende ungdom i skolen.* Revidert utgave. Oslo: Kommuneforlaget.

Ogden T. (2001). *Sosial kompetanse og problematferd i skolen: kompetanseutviklende og problemløsende arbeid i skolen*. Oslo. Gyldendal, akademisk.

Ogden, T. (2002. *Klasse- og undervisningsledelse.* Bedre skole småskriftserie nr. 6. Oslo.

 Bedre Skole.

Roland E. (1998). *Elevkollektivet*. Stavanger. Rebell forlag.

Roland, E. & Vaaland, G.S. (2011). *Klasseledelse og atferdsvansker.* SAF, UiS.

Roland, E. & Vaaland, G.S. (2011). *Respektprogrammet.* SAF, UiS.

Roland, E. & Vaaland, G.S. (2003) *Zero, SAFs program mot mobbing. Lærerveiledning.*

Stavanger. Senter for atferdsforskning.

Roland, P. (2011). *Problematferd i skolen – hvordan kan pedagoger håndtere aggressiv atferd?* SAF, UiS.

Rørnes, K., Overland, T., Roland, E. & Tveitereid, K. (2006). Læreren som leder. I

*Forebyggende innsatser i skolen.* Sosial og helsedirektoratet, Utdanningsdirektoratet.

Schmuck, R. & Schmuck, P. (1992). *Livet i klasserommet*. ny utg. Oslo: Cappelen forlag.

Shariff, S. (2008). *Cyber-bullying. Issues and solutions for the school, the classroom and the home.* London, Routledge.

Skaalvik, E. M. & Skaalvik, S. (2005). *Skolen som læringsarena. Selvoppfatning, motivasjon og læring.* Oslo. Universitetsforlaget.

Slåttøy, A. (2002). *Problematferd i klasserommet.* Oslo: Cappelen Akademiske forlag.

Utdanningsdirektoratet (2011). *Arbeid mot mobbing. Veileder for ansatte og ledere i grunnskolen.*

Utdanningsdirektoratet (2008). *Elevenes skolemiljø. Kapittel 9a i opplæringsloven.*

Utdanningsdirektoratet (2010). *Retten til et godt psykososialt miljø etter opplæringsloven kapittel 9a.* RundskrivUdir.-2-2010.

Utdanningsdirektoratet. *Utvikling av sosial kompetanse. Veileder for skolen.*

Westblad-Dicks, M. (2002). *Å håndtere livet i skolen. Det gode møtet mellom lærere, elever og foreldre.* Oslo. Kommuneforlaget.

**Litteratur som tar for seg temaet relasjoner mellom elever:**

Brunland, O. A. & Eikbu, K. T.(1992). *Tren opp motet*. Oslo. Universitetsforlaget.

Endrerud, T. (1990). *Ansvarslæring*. Oslo. Universitetsforlaget.

Flack, T. (2010). *Innblikk. Et sosial – analytisk verktøy for å forebygge og avdekke skjult mobbing.* Stavanger, SAF, UiS.

Foros, P. B.(1989). *Læring av ansvar: Fra handling til holdning*. Oslo. Universitetsforlaget.

Fuglestad, O. L. (1993). *Samspel og motspel*. Oslo. Samlaget.

Helseth, H (2007). *Kunnskapsstatus om kjønnsrelatert mobbing blant barn og unge.*

Høgskolen i Nesna.

Munthe, E., Auestad, K., Midthassel, S., Roland, K., Midthassel, U.V. & Hetland, I. (2003). *Elevrådets* *idéhefte mot mobbing*. Stavanger. Senter for atferdsforskning.

Roland, E. (1998). *Elevkollektivet*. Stavanger. Rebell forlag.

Roland, E. (2007). *Mobbingens psykologi.* Oslo. Universitetsforlaget.

Roland, E. & Auestad, G. (2009). *Seksuell orientering og mobbing.* Stavanger, Senter for Atferdsforskning, UiS.

Schmuck, R. & Schmuck, P. (1992). *Livet i klasserommet*, ny utg. Oslo. Cappelen forlag.

Utdanningsdirektoratet(2011). *Arbeid mot mobbing. Veileder for ansatte og ledere i*

 *grunnskolen.*

Utdanningsdirektoratet(2008). *Elevenes skolemiljø. Kapittel 9a i opplæringsloven.*

Utdanningsdirektoratet. *Utvikling av sosial kompetanse. Veileder for skolen.*

Vaaland, G. S., Ertesvåg, S. K., Størksen S., Veland, J., Roland, P. & Flack, T. (2005).

 *”I fjor ville eg slått, men i år er det ikkje lov”. Rapport frå gjennomføring og*

 *evaluering av ConnectOslo 2002-2005.* Stavanger, SAF, UiS

Westblad-Dicks, M. (2002). *Å håndtere livet i skolen. Det gode møtet mellom lærere, elever og foreldre.* Oslo. Kommuneforlaget.

[www.dubestemmer.no](http://www.dubestemmer.no)

[www.medietilsynet.no](http://www.medietilsynet.no)

[www.tryggbruk.no](http://www.tryggbruk.no)

**Litteratur som tar for seg temaet gode relasjoner mellom skole og hjem:**

Andersen, J. (1995). *Foreldresamtaler: En innføring*. Oslo. Pedagogisk forum.

Andersen, J. (1996). *Mer foreldresamarbeid*. Oslo, Pedagogisk Forum.

Andersen, J. (2002). *Vanskelige samtaler pågår.* Oslo, Pedagogisk Forum.

Haabeth, I. (2010). *Dagbok fra en mors verste mareritt – mobbing i skolen.* Humanist Forlag.

Jensen, J. og Jensen, H. (2007). *Profesjonelt forældresamarbeide.* København, Akademisk forlag.

Kristiansen, T. (2004). *Foreldrene - skolens nye ressurs. Utfordringer til samtale mellom lærere og foreldre.* Bergen, DAMM & Sønn.

Nordahl, T. (2000). Samarbeid mellom hjem og skole. *Foreldre i skolen,* 2:11–15.

Nordahl, T. (2007). *Hjem og skole. Hvordan skapeet bedre samarbeid?*Oslo, Universitetsforlaget.

Nordahl, T. og M-A. Sørlie (1996). Samarbeid mellom hjem og skole. Erfaringer og utfordringer. I Sandbæk, M. og G. Tveiten (red*.*): *Sammen med familien. Arbeid i partnerskap med barn og familie.* Oslo: Kommuneforlaget.

Roland, E. (1996). *Mobbing, håndbok til foreldre*. Stavanger. Rebell forlag.

Roland, E. (1998). *Elevkollektivet.* Stavanger. Rebell forlag.

Slåttøy, A. (2002). *Problematferd i klasserommet.* Oslo. Cappelen Akademiske forlag.

Westblad-Dicks, M. (2002). *Å håndtere livet i skolen. Det gode møtet mellom lærere, elever og foreldre.* Oslo: Kommuneforlaget.

Westergård, E & Fandrem, H. (2011). *Samarbeid mellom hjem og skole.* Stavanger, SAF, UiS.

FUG (foreldreutvalget for grunnopplæringen) har nyttig informasjon om mobbing og samarbeid mellom skole og hjem på sine hjemmesider:

 <http://www.fug.no/>